Pfl  4023 
.Z5  G4 
Copy  1 


H  DE 

HYMNO  IX  CEREREI!  HOMERICO. 


PARS  PRIOR 
DE  HYMNI  COMPOSITIONE. 


DISSEBTATIO 


QUAM  SCRIPSIT 

ET 

PRO  SUMMIS  IN  PHILOSOPHIA  HONOBIBUS 

OBTINENDIS 

AMPLISSBIO  PHTLOSOPHOEUM 

ORDINI 
IN  UNIVERSITATE  LITTERARUM  JENENSI 

PROPOSUIT 

GUSTAVUS  GEMSS 

SILESIUS. 


BEEOLENTI  1872. 


7 


rfj 


TYPIS  EXPRESSIT  GUSTAVUS  SCHADE  (OTTO  FRANCKE). 
Marienstr.  10. 


<v 


L)e  hymno  in  Cererem  homerico  disserenti  id  mihi 
propositum  est,  ut  primum  de  compositione  quaeram, 
deinde  vero  carminis  sermonem  et  argumentum  con- 
sidererà ut  his  quaestionibus  institutis  quo  tempore 
totum  Carmen  vel  maior  pars  orta  sit  accuratius  et 
distinctius  cognoscere  possimus.  Multa  quidem  his  de 
rebus  a  viris  doctissimis  scripta  sunt;  attamen  cum  alii 
aliunde  has  ad  quaestiones  progressi  sint  aut  singulas 
res  tractaverint,  quid  de  toto  hymno  iudicandum  sit 
mihi  nondum  satis  explicatum  esse  videtur. 

Priusquam  vero  hanc  ad  quaestionem  me  conferam, 
quae  mea  sit  sententia  de  carminibus  illis,  quae  hymni 
homerici  nominantur,  breviter  exponam.  Quae  carmina, 
si  ad  formam  eorum  et  argumentum  spectamus,  duo 
in  genera  discedunt,  in  hymnos  minores  et  maiores. 
Ut  ab  illis  quidem  incipiam,  haec  carmina  paucis  verbis 
invocationem  cuiuslibet  dei  vel  deae  continent  eique  usui 
inservisse  videntur,  ut  a  rhapsodis  maioribus  partibus 
vel  ex  homericis  vel  ex  aliis  operibus  sumptis  prae- 
figerentur  et  praecantarentur;  hunc  ad  usum  spectant 
hymni  VI,  IX,  X,  XI,  XII,  XIII,  XIV,  XV,  XVI,  XVII, 
XVIII,  XIX,  XX,  XXI,  XXII,  XXIII,  XXV,  XXVI,  XXVII, 

XXVIII,  XXIX,  XXX,  XXXI,  XXXII,  XXXIII  :  hymnus 
vero  Vili  ex  Orphicis  hoc  in  corpus  irrepsit,  cum  forma 
eius  et  conditio  propius  ad  Orphicos  accedat.  De  hymno 
autem  XXXIV,  qui  in  editionibus  ultimo  loco  collocari 
solet,  certa  iudicare  non  possumus,  cum  fragmenta 
modo  supersint;  at  si  respicimus  eum  in  cod.  ikf,  in 
quo  uno  servatus  est,  hymno  in  Cererem  praefixum  esse 
et  hymnos  maiores  minoribus  antecedere,  quin  in  horum 
numero  referendus  sit  non  dubium  est.  Omnes  hi 
hymni  vel  eandem  vel  similem  habent  clausulam,  qua 
deus  aliquis  invocatur,  ut  vati  propitius  sit,  qui  ab  eo 
incipieus  aliud  ad  canticum  progressurus  est.  Praeterea 
ambitus  eorum  brevior  est,  quam  ut  per  se  carmina 
iusta  sint.  Piane  aliter  autem  res  se  habet  de  hymnis 
maioribus,  quo  in  numero  ref erendi  sunt  hymni  I,  II, 
III,  IV,  V,  fortasse  etiam  VII,  cum  forma  eius  propius 
accedat  ad  maiores,  quamquam  semper  minoribus  as- 
signatur.  Quamvis  enim  eadem  terminentur  formula 
atque  hymni  minores,  tamen  ambitus  eorum  maior  est, 
quam  ut  exordia  singularum  partium  aliorum  carminum 
esse  potuerint.  Accedit  quod  argumentum  quoque  et 
tota  indoles  piane  diversa  est  a  minoribus;  hymnis 
enim  minoribus  deus  invocatur  eiusque  virtutes  enume- 
rantur,  maioribus  res  gestae  uberius  copiosiusque  enar- 
rantur.  Quae  cum  ita  sint,  non  procul  a  vero  aberrare 
videmur,  si  hymnos  maiores  per  se  carmina  iusta  ha- 
bendos  esse  putamus,  quae  non  aliorum  carminum  parvis 
partibus,  sed  aliis  totis  carminibus  praecantata  sunt. 
Hoc  modo  apparet,  quo  iure  Thucydides  (III,  18)  hymnum 
in  Apollinem  Pythium  prooemium  nominet.    His  enim 


cantibus  diebus  festis  certamina  musica  a  rhapsodis  in- 
choabantur  ita  ut  hi  hymnum  canerent  in  eum  deum, 
cuius  ad  honorem  illa  agebantur,  priusquam  ea  carmina 
canebant,  quae  his  diebus  cani  solebant. 

At  nescio  an  ad  certam  rectamque  sententiam  de 
hymnorum  Consilio  pervenire  possimus,  si  unde  deri- 
vanda  sit  vox  quae  est  vpvog  cognoverimus.  Et  magna 
quidem  orta  est  contentio,  cum  alii  ex  vulgari  usu  eam 
a  verbo  vóeiv,  quod  idem  est  atque  àaiòeiv,  ductam 
esse  putent,  alii  cum  voce  sanscritica  „sumna",  i.  e. 
laus  vel  honos,  conferant  primamque  notionem  laudis 
tribuant.  Rectissima  autem  mihi  ea  originatio  esse  vi- 
detur,  quam  Doederlinus  primus  breviter  tantum  pro- 
posuit,  Aufrechtius  (Kuhn's  Zeitschrift  fiir  vergleichende 
Sprachwissenschaft  IV.  274),  Curtius  (Grundzùge  der 
griechisch.  Etym.  ed.  Ili  p.  278),  Baumeisterus  (Hymni 
homerici.  p.  100)  probaverunt.  Aufrechtius  enim  ve- 
tustissimum  usum  vocis  quae  est  vcfaivsc&ai  diligenter 
examinans  voces  nVfivog"  et  nv[jiP€lpu  hac  ab  stirpe  de- 
ductas  esse  contendit,  ita  ut  v^ivog  primum  significet 
textum,  deinde  Carmen,  denique  notione  in  arctiorem 
gyi'um  pressa  Carmen  ut  ita  dicam  laudatorium.  Quam 
sententiam  rectam  esse  ex  eo  quoque  cerni  potest,  quod 
hoc  tantum  modo  notiones  verbi  quod  est  v^veXv  bene 
apteque  derivali  possunt.  Passovius  enim,  qui  huic 
verbo  primam  significationem  praedicandi  vel  laudandi 
tribuit,  ut  illos  locos  explicet,  ubi  non  bene  dicendi 
sed  male  dicendi  sensus  inest,  non  nullis  determina- 
tionibus  certis  additis  notionem  nasci  posse  contendit, 
quae  piane  aliena  et  contraria  sit  origini.     Quae  sen^ 

tentia  ab  onmi  linguarum  ratione  et  lege  longe  ab- 
horret.  Oranes  autem  difficultates  facile  solvuntur,  si 
Aufrechtium  sequimur  et  primam  notionem  verbo  ìfivsXv 
carmina  componendi  vel  canendi  tribuimus;  ex  ea  fa- 
cile onmes  aliae  profluunt.  Nam  cum  „canere"  vox  sit 
media,  quae  si  quid  certius  additur  vel  meliorem  vel 
peiorem  sensum  praebet,  et  bene  dicendi  et  male  di- 
cendi  vim  habere  potest. 

Si  igitur  hanc  originationem  tenemus,  vocem  quae 
est  vfivog  antiquissimis  temporibus  de  omnibus  car- 
minibus  usurpatam  esse  videmus:  qui  usus  etiam  de 
hymno  in  Cererem  valet,  quo  de  raptu  Proserpinae, 
de  Cereris  luctu,  de  Proserpinae  reditu  uberius  nar- 
rata. 

Vocis  quae  est  vfirog  notione  explicata  non  super- 
vacaneum  esse  puto,  etiam  de  hymni  traditione  non- 
nulla afferre.  Pauca  vero  sunt  vestigia,  quibus  hymnum 
in  Cererem  antiquis  temporibus  notum  fuisse  apparet. 
Et  Pausanias  quidem  in  descriptione  Graeciae  quatuor 
locis  (I,  38,  3.  II,  14,  2.  IV,  30,  3.  Vili,  37,  6.)  et  hoc 
Carmen  appellat  et  versus  nonnullos  laudai  Porro  in 
scholio  ad  Meandri  Alexipharmaca  v.  130,  in  quo  Iambes 
historia  enarratur,  legimus:  ìv  %oìg  €Ìgc,Ofiì]Qov  ava- 
(peQoixévoig  vfjbvoig.  Maioris  autem  momenti  est  illud 
testimonium  Philodemi  tcsqì  svfcfisiag  (p.  42,  12.  ed. 
Gomperz),  qui  versum  440  his  verbis  commemorat: 
"Oiiriqog  cT  èv  rotg  ifjbvoig  TtqónaXov  xaì  bndova  se.  Tfjg 
JrilJbrjrQog  cExcct7]v  léysi.  Inde  ab  ilio  tempore  nusquam 
commemoratur,  donec  anno  1780  Moscoviae  liber  manu 
scriptus  inventus  est,   quo  continetur.     Mirum  autem 


in  errorem  L.  Prellerus  in  libro  suo *),  quem  de  Cerere 
et  Proserpina  scripsit,  incidit;  dicit  enim  vir  doctissimus 
in  adnotatione  77  (pag.  109):  Praeter  locos  supra  com- 
memoratos  etiam  Sehol.  Hephaest.  p.  87  (edit.  Pauw.) 
hymnum  in  Cererem  homericum  laudat,  qui  de  Iamba 
locutus  pergit  :  /jlciqtvqsT  óè  tw  XsyofiévM  "OfjbTjQog  ò  tio- 
(pcùTccwg.  At  quid  affert  scholiasta?  Verba  ipsa  hic 
ponam,  ut  error  dilucidius  intellegatur  :  ìappi&w  èlsyop 
ol  naXaioì  rò  vjìqì&iVj  onsq  stiri  xaì  mxqiag  àvafietirà 
qr^iaxa  Xéysiv*  rj  ano  *Id(jbflf]g  xaXovfiévrjg  xóqtjgj  rjug 
ccì(f%Q<ìog  vfìqiti&sìtia  àyyóvi]  xaxéXvtis  top  $iov,  onsq  xaì 
al  Avxapfiiósg  ini  xoXg  ^AqyiXóypv  noiì\^atii.  Kal  óià 
tovtÓ  cpativ  tivvTS&r)vat,  %ov  Xafiflov  ix  fìqaysiag  xaì  fiaxqdg 
dia  tò  Tìjv  v$qiv  ix  fìqa%siag  àqyjo\JbsVì\v  alriag  eìg  (xsya 
Xiffsiv  xaxóv.  Maqzvqst  óè  %&  Xsyo[jLSpMe'Ofi7]qog  ò  tio- 
(pcùrarog: 

r)x  òXiyt]  iisv  nqcora  xoqvtitierai,  avxàq  insita 
ovqavw  itiTtjqi^s  xdqrj  xaì  ini  %&ovì  §aivsi. 
Cum  autem  hi  versus  desumpti  sint  ex  Iliade  (IV,  442. 
443),  nulla  mentio  hymni  illi  loco  inest.  At  etiam  si 
negandum  est  hymnum  in  Cererem  hic  laudari,  tamen 
eum  scholiastae  non  ignotum  esse,  quamquam  distinctis 
verbis  non  commemoratur,  ex  alio  loco  (p.  169  ed. 
Pauw.)  elucet.  Videmus  enim  haec:  ^ExXrj&r]  óè  ovrcog 
rj  ano  ^Id^i^fjg  rrjg  KsXsov  &sqansivfjg ,  oxi  %  Jt]fjnjrriq 
nsqiXvnog  ovtia  ini  vr\  dqnayy  rijg  savTfjg  d-vyarqòg 
xaì  nXavo{isp7]  naqs%svcù$t]  %ivì  ovópaxi  KsXsà  xaì  xi) 


l)  Demeter  und  Persephone  ;  ein  Cyclus  mythologischer  Un- 
tersuchungen.   Von  Ludwig  Preller.   Hamburg  1837. 

avxov  yccfjbsrri  MsravsiQrf  xaì  tovtov  fj  &sQan£iva ,  rj 
xaì  *Id\k$r\  xalov^évì] ,  cog  syafjisv ,  7iccQ€[iv&7JGaT0  xr)v 
j7]fii]TQa  QQyr\tfa\Jbévri  xaì  aCfiaxa  iv  tovtm  tm  qv&[jim 
TZQosveyxovGa.  Praeterea  autem  Eustathii  narratio  mihi 
videtur  memoria  digna  esse,  qui  (ad  Od.  A  p.  1684  ~ 
435,  4)  haec  affert:  oxt  de  xaì  IXaQoi  Tivsg  i]òovxo 
(rjóovTO?)  Yafjbfioi  órjXot  ò  ìgwQrjoagj  cog  JìifjuJTfjQ  Xvnov- 
fiévr]  sui  fjQnayfjbévri  %r\  Kóqtj  naqsìzsvoi&ri  KsXsw  xaì  t5J 
yvvaixì  MsxavsiQji  iv  rr\  *A%%ixr['  &SQan8iva  de  xig 
yIcc[ifif]  naqsiiv&eZTO  avxr\v  OQXOVfiévrj  toiovtm  (jlstqm. 
His  ex  locis  patet  et  scholiastae  et  Eustathio  Carmen 
bene  notum  fuisse,  quamquam  de  auctoris  nomine  ta- 
cent;  immo  ex  Eustathii  verbo:  ó  ÌGroQfoag  concludi 
potest,  illum  hymnum  Homero  non  tribuisse  auctori, 
nisi  forte  putamus  eum  non  ex  hymno  ipso,  sed  ex  alio 
fonte,  fortasse  ex  scholiis  ad  Hephaestionem  hausisse1). 

*)  Ab  Eustathio  illa  scholia  non  neglecta  esse  facile  intellegi 
potest,  si  duos  locos  conferiinus,  qui  paene  verbo  tenus  conveniunt  : 


Scholion  p.  87. 
r)  ano  'la/ufiìjg  ovtoj  xaXov/uévrjg 
xÓQtjg,  rjTig  aiG/Qcjg  v^qiGd-fiGa 
àyxóvy  xaTèXvcs  tov  fìiov ,  bnsQ 
xaì  al  Avxa/uftidég  ini  roìg  *Aq- 
%iXò%ov  noirj/uaGiv.  Kal  dia  tovto 
cpaov  GWTè&rjvai  tov  la/uftov  ix 
f}Qa%8Ìag  xaì  /uaxQag  dia  to  zrjv 
vfiqiv  ix  PQa%siag  aQ/o/uévrjv  aì- 
riag  Big  /uéya  Xr]ysiv  xaxòv.  Maq- 
tvqìÌ  de  T(p  Xsyo/uévqj  "O/urjQog  6 
Goqdrarog'  Sequuntur  versus 
ex  Iliade  (IV,  442  et  443)  de- 
sumpti. 


Eustathius  ad  Od.  A  p.  1684. 
xaì  xoqì]  de  rig  (paGÌv  *la/i$r\ 
aÌG/Qwg  vfiQiG&sÌGa  xarèlvos  tov 
fiiop  ày%óprj,  dio  xaì  o  nagojvo- 
/uaG/uévog  avTri  la/ufiogix  figa/siag 
ù)p  xaì  /uaxqàg  aìviTTSTai  wg  xaì 
àXXo%ov  ìqqé&ì]  to  xaì  t*jv  v^qip, 
rjg  sldog  xaì  to  GxoinTéiVj  ano 
Tipog  pQa/éog  ahiov  aQ/o/uévrjv 
€ig  xaxòv  /uéya  xaTaXr\yuvs  h\X(p 
Tr)g  'Ojurjgixtjg  sgidog,  rj  òXlyt}  Ta 
nQ&Ta  xogvGGo/uévrj  Tskog  vxpoviai 
onov  (fr\Giv  ò  noirjTqg. 

Videmus  igitur,  quam  ignotus  fuerit  temporibus 
antiquissimis  hymnus  in  Cererem,  qui  nostram  ad  me- 
moriam  uno  tantum  libro  pervenit,  qui  anno  1780 
Moscoviae  in  bibliotheca  S.  Synodi  repertus  nunc  Lug- 
duni  Batavorum  asservatur.  Cuius  formam  et  condi- 
tionem  Mitscherlichius  in  praefatione  editionis  suae  his 
verbis  deseribit:  „Scriptus  est  ex  cel.  Matthaei  sententia 
„sub  finem  quidem  sec.  XIV,  at  e  prestantissimo  exem- 
„plari  ductus  videtur.  Singula  folia  binas  columnas 
„habent,  unde  factum  est,  ut  in  illius  folii  laceri  altera 
„parte  postrema  versuum  verba  exciderent,  in  altera 
^priora.  —  Exaratus  vero  est  hymnus  in  Cererem  in 
„ codice  statim  post  fragmentum  hymni  in  Bacchum, 
„quod  primum  locum  obtinet.  Quod  ideo  monendum 
„duxi,  ne  quis  hymnum  in  Cererem  chartae  explendae 
„causa,  quod  alias  factum  est,  in  fine  temere  adiectum 
„esse  putet".  Primis  codicis  triginta  paginis  versus 
II.  Q  435  —  N  134  continentur,  quibus  adiectum  est 
fragmentum  hymni  in  Bacchum  et  hymnus  in  Cererem; 
sequuntur  vulgari  ordine  hymni  usque  ad  versum  quarti 
hymni  XVIII  in  Mercurium.  Cuius  libri  cum  eae  pa- 
ginae,  quibus  hymnus  in  Cererem  continetur,  Bueche- 
leri  cura  tanta  arte  et  diligenti  a  expressa  sint,  ut 
ipsius  codicis  pares  has  tabulas  habere  liceat,  omnes 
aliae  collationes  a  Matthiaeo,  Mitscherlichio,  Schneide- 
winio  institutae,  quae  quidem  hunc  ad  hymnum  per- 
tinent,  piane  supervacaneae  sunt. 

Restat  denique,  ut  lacunas,  quas  in  codice  Mosco- 
viensi  invenimus,  colligam  et  perscruter,  cum  hoc  tantum 
modo  intellegere  possimus,  quo  iure  eae  in  hymno  in 

Cererem,  ubi  nulli  alii  libri  nos  adiuvant,  statuendae 
sint.  Et  in  hymno  quidem  in  Apollinem  Delium  de- 
sunt  versus  23  et  sequentes  usque  ad  versum  74,  nullo 
spatio  relieto;  in  margine  autem  manu  satis  antiqua 
notatum  est:  Xtinovoi  axixoi  va.  Deinde  versus  96  in 
e.  M.  non  legitur,  quem  versum  Baumeisterus  sub  tex- 
tum  ponit,  praeterea  desunt  versus  136 — 138,  qui  etiam 
tribus  in  aliis  codicibus  non  leguntur,  in  aliis  in  mar- 
gine ponuntur.  In  hymno  autem  in  Apollinem  Pythium 
versum  54  ea  de  causa  excidisse  arbitror,  quod  cum 
et  hic  versus  et  qui  praecedit  similibus  verbis  deter- 
minentur,  simili  clausula  adducti  oculi  eius  qui  scripsit 
aberraverunt.    Videmus  enim: 

53.  ev&a  vsoófjbrjg  TtcoXog  àvanvési  à%&óiisvóq  tzsq 

54.  sXxcùv  agiata  xaXcc*  ya^aì  ó'sXcctìJq  àya&óq  neq. 
Idem  valet  de  versibus  in  hymno  in  Ap.  Pyth.  360,  h. 
in  Mere.  136  et  499;  cur  in  h.  in  Mere.  510,  218, 
219,  h.  in  Ven.  vo.  68 — 113  exciderint,  non  liquet. 


PARS  PRIOR. 

DE  HYMNI  COMPOSITIONE  AGITUR. 


CAPUT  I. 

DE  HYMNI  CONSILIO. 

Priusquam  de  hymni  compositione  quaeram,  quid 
de  Consilio  huius  carminis  statuendum  sit  quaerere 
necesse  est,  quia  hoc  modo  facilius  intellegere  possu- 
mus,  utrum  Carmen  integrum  an  aut  lacunis  aut  addi- 
tare entis  depravatum  ad  nos  pervenerit.  Miro  autem 
modo  homines  doctissimi  inter  se  dissentirne,  cum  alii 
hoc  Carmine  institutionem  sacrorum  Eleusiniorum ,  alii 
Proserpinae  raptum  depingi  contendunt.  Equidem  ne- 
gare nolo,  etiam  quo  modo  mysteria  Eleusina  per- 
venerint  narrari;  attamen  ut  hac  in  descriptione  sum- 
mum  carminis  consilium  positum  esse  credam  adduci 
non  possum.  Etsi  enim  templi  exstructio  et  caerimo- 
niarum  origo  commemoretur,  tamen  tota  descriptio 
exilior  et  ieiunior  est,  quam  qua  summa  carminis  con- 
tineatur.  Praeterea  multae  res,  quae  summi  sunt  mo- 
menti, paucis  modo  attinguntur.  Veluti  Ceres  se  ipsam 
Eleusinios  sacros  mores  docere  velie  dicit  (v.  273  et 
274)  quibus  animus  suus  placetur;  at  si  re  vera  car- 
minis auctor  eorum  originem  depingere  voluisset,  certe 
hac  in  re  diutius  versatus  esset  neque  in  extrema  parte 

totius  carminis  (v.  474)  a  dea  regibus  Eleusinis  teletas 
traditas  esse  breviter  commemorasset. 
Neque  quod  legimus  v.  292 

at  (lèv  navvvyiai  xvÓQfjv  &tòv  ìldtfxovxo 
eodem  referri  potest,  quamquam  non  desint  qui  hunc 
versum  ad  pannychida,  diebus  festis  Eleusine  actam 
spectare  putent  (Hermanni  Antiquit.  sacr.  §  31.  not.  6 
et  7).  Equidem  hoc  versu  nihil  aliud  significari  nisi 
Celei  filias  per  totam  noctem  deam  iratam  mitigare 
conatas  esse  neque  ullum  sensum  mysticum  in  eo  in- 
esse existimo;  ritus  enim  solemnes,  quibus  placetur, 
postquam  templum  exstructum  sit,  se  ipsam  monstra- 
turam  esse  dea  pollicetur  (v.  273).  Neque  minus  errant, 
qui  iam  hoc  in  hymno  illud  novem  dierum  spatium, 
qui  praetereunt,  dum  mystae  se  praeparant  ad  cyceo- 
nem  bibendum  respici  contendunt;  qui  mos  ex  eo  ma- 
navit,  quod  die  decimo  Ceres  Eleusina  advenisse  et  tum 
primum  rursus  cibo  recreata  esse  putabatur1).  Nihil 
autem  hac  de  re  invenitur;  non  ilio  die  decimo,  sed 
multo  post  deam  Eleusina  venisse  ex  versibus  93  et  94 
elucet,  ubi  legimus: 

&%gt    èri àv&QO&nodv  nóXiag  xcà  niova  sq/cc 

sfdog  àfiaXóvpovtfa  noXvv  %qóvov. 
Novem  autem  dies,  quibus  Cererem  omni  cibo  absti- 
nuisse  hymni  auctor  narrat  (v.  47 — 50),  ad  illud  tem- 
poris  spatium  pertinent,   quo  filiam  raptam  quaesivit, 
a  nullo  certior  facta,  quis  filiam  rapuisset. 


l)  Schoemanni  Ant.  graec.  pars    altera   p.  374  et  Prelleri 
Demeter  et  Persephone  p.  89. 

Quid  vero  de  versibus  190 — 211,  quibus  mos  cy- 
ceonis  bibendi  explicatur,  statuendum  sit,  postea,  de 
singulis  versibus  disserens,  uberius  exponam;  quos 
postea  additos  esse  iam  Prellerus  demonstravit.  Ap- 
pare! igitur  hymni  in  Cererem  consilium  in  origine 
sacrorum  rituum  describenda  non  positum  esse,  cum 
eorum  aut  nulla  aut  levis  modo  et  exilis  mentio  fiat. 
Magis  mihi  arridet  sententia  eorum,  qui  hoc  Carmen 
ea  de  caussa  conditum  esse  putant,  ut  raptus  Proser- 
pinae  Cererisque  errores  ad  filiam  quaerendam  suc- 
ceptos  secundum  fabulam  Eleusiniam  describantur. 
Bene  enim  notum  est  has  res,  quae  ad  sacrorum  ori- 
ginem  spectant,  prò  variis  regionibus  variisque  tempo- 
ribus varie  narratas  esse,  prout  cuique  urbi  dea  haec 
vel  illa  dona  praebuerit,  ita  ut  singulas  civitates  suas 
proprias  fabulas  haberent.  Idem  quoque  de  urbe  Eleu- 
sine valet.  Cum  enim  haec  urbs  cultu  mysteriorum 
floreret,  etiam  hic  certa  de  Cereris  adventu  fabula  in- 
crebuerat,  quae  aeque  atque  aliis  in  locis  arctissime 
cum  raptu  Proserpinae  cohaerebat.  Qua  in  fabula  co- 
piose exponenda  summum  hymni  consilium  positum 
esse  nemo  negabit,  qui  totius  hymni  et  argumentum  et 
formam  accuratius  spectaverit.  Nam  exordium  poeta 
ab  ea  dea  invocanda  ducit,  cuius  filia  iussu  et  volun- 
tate  Jovis  ab  Orco  rapta  est,  nulla  mysteriorum  men- 
tione  facta,  quae  certe  silentio  praetermissa  non  essent, 
si  hymni  auctor  eorum  originem  explicare  voluisset 
(vv.  1—4).  Copiosissime  deinde  raptus  filiae  describitur 
(vv.  5 — 38),  copiosissime  Cereris  errores  et  luctus  de- 
pinguntur  (vv.  39 — 334)   copiosissime   denique  Proser- 

pinae  reditus  enarratur  (vv.  334—490).  Quod  vero 
etiam  sacrorum  mysteriorum  origo  commemoratur 
(vv.  473 — 483),  huius  rei  caussa  ex  eo  deducenda  est, 
quod  ea  in  urbe  Eleusine,  ubi  Carmen  sine  dubio  con- 
ditum  est,  maxime  florebant  atque  secundum  vulgarem 
opinionem  a  dea  docta  erant,  cum  filiam  quaerens  eo 
venisset.  Nam  ut  aliis  terris  dea  frumenta  et  leges 
tribuit,  ita  Eleusine  mysteria  docuit,  quae  non  poterant 
praetermitti,  cum  Proserpinae  raptus  et  reditus  expli- 
caretur. 

Tota  igitur  ex  carminis  indole  et  argumento  elucet, 
hymno  homerico  in  Cererem  nihil  nisi  Proserpinae 
raptum  tractari;  accedit  autem  tamquam  additamentum 
necessarium  originis  mysteriorum  descriptio,  quae  si 
summa  esset  totius  carminis,  valde  miraremur,  cur 
tam  exilis  et  pressa  esset. 


CAPUT  II. 

DE  HYMNI  COMPOSITIONE  AGITUR. 

§  1. 

Sententiae  virorum  doctorum  universe  colliguntur 
et  examinantiir. 

Ut  de  hymni  Consilio  ita  etiam  de  compositione 
homines  docti  miro  modo  inter  se  dissident,  cum  alii 
totum  Carmen  in  duas  partes  discindant,  quarum 
utramque  piane  diverso  tempore  natam  esse  volunt, 
alii  id  integrum  et  eadem  forma  ad  nos  pervenisse 
contendant,  quae  ab  auctore  ei  tributa  est;  nec  desunt, 

qui,  cum  pristinam  formam  vel  resecando  vel  augendo 
yehementer  mutatam  esse  putent,  integrum  Carmen 
servatum  esse  negent.  Ut  igitur  incipiam  ab  iis,  qui 
non  unum,  sed  duo  carmina  diversis  temporibus  con- 
dita in  hymno  in  Cererem  consociata  putant,  inprimis 
Matthiaei  sententia  digna  est,  quae  accuratius  perspi- 
ciatur  et  perpendatur.  Mitto  enim  illas  Ignarrae1)  ha- 
lucinationes ,  qui  post  Pausaniae  aetatem  Carmen  ita 
compositum  esse  arbitrata*,  ut  hymni  in  Cererem  ho- 
merici  tunc  deperditi  fragmenta,  quae  apud  illum  et 
apud  alios  scriptores  inyenirentur ,  aliis  versibus  in- 
sertis  sic  intexta  et  solidata  sint,  ut  unicum  et  conti- 
nuatum  opus  oriretur,  cui  nomen  homerici  inscriptum 
est:  quasi  quis  in  litore  ambulans  scalmo  reperto  aedi- 
ficare navem  concupisset.  Neque  minus  Ilgeni  sen- 
tentia2) silentio  praetereunda  est,  qui  ante  Pausaniae 
aetatem  —  id  quod  oratione  colore  homerico  splendente 
prodatur,  —  fragmentis  hic  illic  collectis  ex  imitatione 
Pamphi  et  Homeri  et  fortasse  Musaei  totum  opus  con- 
sarcinatum  esse  existimat.  Quae  opiniones  maioris  sunt 
artis  et  subtilitatis,  quam  quae  verae  esse  possint,  et 
iam  ea  de  caussa  non  sunt  probandae,  quod  et  idem 
dictionis  color,  paucis  modo  locis  exceptis,  per  totum 
Carmen  conservatur  neque  ulli  nobis  occurrunt  orationis 
hiatus  vel  res  contro versae,  quae  non  deessent,  si  re 
vera  totum  Carmen  hoc  modo  ortum  esset.  Ut  igitur 
redeam  ad  Matthiaei  sententiam  cognoscendam  et  re- 


x)  In  editione  Mitscherlichiana  typis  repetitae  sunt. 
2)  In  editione  hymnorum  p.  300  ete. 

pellendam:  in  duas  partes  vir  doctissimus  hymnum 
dividit.  A  versu  enim  305  novum  Carmen  incipere 
contendit,  quod  a  priore  valde  diversum  sit,  diversi 
auctoris,  diversi  consilii,  fortasse  etiam  diversae  aetatis 
(Prolegomena  e.  XIX.  p.  77).  Quod  ut  sentiat  locis  illis 
Pausaniae  adducitur,  quorum  alii  cum  hymno,  qualis 
exstat,  congruunt,  alius  discrepat *).  Cum  vero  qui  cum 
nostro  hymno  conveniunt  versus  in  posteriore  parte,  qui 
autem  alius  invenitur  atque  a  Pausania  laudatur,  in 
priore  parte  exstet,  hymni  qualis  ad  nostram  memo- 
riam  pervenit  priorem  partem  illi  scriptori  ignotam 
fuisse  contendit,  praesertim  cum  earum  rerum,  quae 
ibi  tractantur,  Pausanias  nusquam  meminerit,  sed  sem- 
per  Pamphi  testimonio  utatur.  Duas  igitur  in  partes 
totum  Carmen  dirimit,  quarum  priorem  antiquam, 
posteriorem  ex  reliquiis  vel  fragmentis  hymni  homerici 
vel  prò  homerico  laudati  a  grammatico  quodam  con- 
flatam  et  consutam  esse  vult;  nam  antiqua  haec  pars 
Matthiaeo  esse  non  videtur.  Quas  vero  rationes  et 
causas  affert,  eae  prorsus  non  sunt  probandae,  quod 
omnes  ad  sensum  quendam  pulchritudinis  referuntur. 
Dicit  enim  hac  in  posteriore  parte  auctorem  maiore 
festinatione  usum  multas  res  silentio  praetermisisse, 
quas  expresse  commemorare  deberet.  At  negligit  vir 
doctissimus  pulchritudinis  leges  Graecorum  alias  esse 
ac  quas  nos  habemus,  et  qui  ei  videntur  hiatus  et 
festinationes  orationis,  eos  Carmen  e  populari  usu  ipso 


l)  Paus.  II,  14,  3  =  vv.  474—476.   IV,  30,  3  =  vv.  417— 
419.   Paus.  I,  38,  3  repugnat  vv.  109  et  110. 

ortum  non  dedecere.  Discrepantiae  autem,  quae  sunt 
inter  hymnum  homericum  et  Pausaniae  narrationem 
aut  ex  scriptoris  errore  aut  ex  eo  natae  sunt,  quod 
Pausanias  —  id  quod  Guttmannus  in  dissertatione  sua 
de  hymnorum  homericorum  historia  critica  (Gryphsw. 
1869)  contendit  —  ex  aliquo  de  Atticorum  rebus  libro 
hausit,  cuius  auctor  hymno  in  Cererem  integriore 
quam  nobis  servatur  usus  est.  At  iisdem  discrepantiis 
etiam  Hermannus  adducitur,  ut  suam  opinionem  de 
variis  recensionibus  etiam  in  hymnum  in  Cererem 
transferat  (G.  Hermanni  epistola  ad  Ilgenium  p.  99  etc). 
Matthiaei  enim,  Ilgeni  aliorumque  sententia,  qui  poste- 
riorem  partem  piane  ab  alio  auctore  alioque  tempore 
conditam  esse  volunt,  bene  refutata,  in  hoc  Carmine 
ad  minimum  duas  recensiones  confusas  esse  contendit, 
quarum,  etsi  utriusque  vestigia  habet  codex  Moscoviensis, 
maxime  tamen,  ut  in  reliquis  hymnis,  recentiorem  se- 
quatur.  Quae  vestigia  Hermanno  in  eo  cerni  videntur, 
quod  non  nulli  versus  a  Pausania  laudati  aliter  sonant 
ac  quo  modo  nunc  legimus;  quae  diversitates  ei  uni 
sunt  adminiculo,  cum  nulla  aliorum  codicum  auctoritate 
adiuvetur.  Ea  de  caussa  quod  apud  Pausaniam  (IV,  30.  3) 
versibus  417 — 420  laudatis  versus  419  omissus  est, 
eum  antiquitus  hoc  in  connexu  non  lectum,  sed  postea 
additum  esse,  versusque  108 — 110,  ab  ilio  piane  ne- 
glectos,  eodem  modo  a  librario,  qui  suo  more  interpo- 
latorem  quam  Homerum  sequi  maluisset,  insertos  esse 
censet.  At  quid  his  de  diversitatibus  statuendum  sit, 
iam  supra  exposui,  Matthiaei  sententiam  examinans; 
nam  idem  valet  de  Hermanni  opinione.    Maxime  autem 

ex  huius  sententia  vestigia  alterius  recensionis  emi- 
nent  in  vv.  473  et  sequ.,  quorum  tres  apud  Pausaniam 
leguntur  (II,  14.  2)  ita,  ut  unus  piane  desit  et  in  versu 
476  prò  xaXd  —  nutiiv  inveniatur.  Concludit  igitur 
interpolatorem  hunc  locum  ita  conformasse: 
rjó'  aq'  ssitts  &^[ki(Sxon6XoiQ)  fiaGiXsvtitVj 
TQiTVTohéfjbM  t€j  IToXv^dvo)  Tj  èra  xolg  óè  JioxXsZj 
EvfjbóXnov  T€  (Hfl;  KsXsw  d'j  jjyijTOQi  XacoPj 
dqriGiioGvvriv  Ó'UqcoPj  xaì  ènécpqadsv  oqyva  xccXd. 
His  igitur  versibus  et  iis,  quos  prò  homericis  Pausanias 
affert,  eam  versuum  formam  natam  esse  putat,  quae 
nunc  exstat.  Rectissime  autem  Baumeisterus  ei  ob- 
loquitur,  quae  in  codice  exstarent  corrupta  vocabula 
ab  ipso  librario  Moscoviensi  male  reficta  esse  putans. 
Quod  vero  Pausanias  versum  419  omittat  neque  re- 
spiciat  vv.  108 — 110,  huius  rei  caussam  magis  eius 
errori  quam  alteri  recensioni  tribuit.  Praeterea  Her- 
mannus  non  nullas  elocutiones  ideo  interpolatori  tribuit, 
quia  abhorreant  a  dictione  homerica.  Quam  ob  rem 
suspecta  ei  est  vox  z/^  quae  occurrit  vv.  47,  211,  492, 
et  vox  TtoXvnÓTvia  v.  211;  neque  minus  ei  removendi 
esse  videntur  vv.  438 — 440,  cum  ex  aliis  caussis  tum 
quod  forma  xóqìj  piane  inusitata  Homero  exstet;  et 
quod  legimus  v.  406  igeo  vruisQxéa  narra  mutandum 
esse  in  àXr\$éa  ndvx  àyoQsvco  arbitratur,  quod  ìqùo  non 
sit  antiquum.  At  Hermannus  non  respexit,  cum  hymnus 
in  Cererem  piane  alio  tempore  eoque  recentiore  com- 
posita esset,  non  potuisse  non  irrepere  novas  formas 
novasque  voces,  piane  alienas  a  vetustis,  quamquam 
auctor  etiam  in  hoc  Carmine  componendo  ex  consueto 

more  dialecto  ionica  vel  potius  epica  utebatur.  Quod 
si  non  negligimus,  his  no  vis  formis  non  offendimur 
neque  adducimur,  ut  his  in  rebus  interpolatorem  gras- 
satum  esse  arbitremur. 

Eandem  fere  viam  —  ut  taceam  de  Frankio,  qui 
etiam  hac  in  re  Hermannum  sequitur  —  etiam  qui 
novissime  hymnum  edidit,  Fr.  Buechelerus  ingressus 
est;  censet  enim  uni  poemati  maiori  minora  inserta  et 
adiuncta  esse,  ita  ut  re  vera  non  de  hymno,  sed  de 
hymnis  agendum  sit  (Hymnus  homericus  in  Cererem 
ed.  Buechelerus  p.  3). 

Piane  vero  contraria  his  viris  doctissimis  Baumeisteri 
est  sententia,  qui  hymno  semper  eandem  formam  quam 
nunc  prae  se  ferat  fuisse  iudicat.  Neque  aliter  Vossius 
censet,  qui  quamquam  nusquam  aperte  dicit,  quid  ipse 
iudicet,  tamen  non  dubitare  videtur,  quin  vetustissima 
hymni  forma  nostram  ad  memoriam  pervenerit. 

Maxime  autem  mihi  Prelleri  sententia  arridet,  etsi 
eam  non  omnibus  numeris  probare  possum.  Dicit  enim 
vir  in  rebus  mythologicis  valde  versatus  antiquissimum 
Carmen  variis  additamentis  amplificatum  et  auctum 
esse.  At  quo  iure  hoc  et  in  universum  et  de  singulis 
hymni  partibus  contendat,  quaestione  quae  sequitur 
enucleabo. 

§2. 
De  singulis  versibus  agitur. 

Quoniam  sententias  virorum  doctorum,  qui  adhuc 
de  hoc  hymno  egerunt,  in  universum  enumeravi,  iam 
ad  singulos  versus  considerandos  me  conferam,  ut  quid 

vetusto  carmini  tribuendum,  quid  abiudicandum  sit  di- 
lucidius  perspici  possit.  Hoc  autem  usque  tenendum 
est  totum  hymnum  unum  Carmen  esse,  cuius  singulae 
partes,  paucis  exceptis,  ab  eodem  auctore  et  eodem 
tempore  conditae  et  compositae  sunt:  quod,  cum  per 
totum  opus  eadem  dictio  idemque  argumentum  valeat, 
nos  non  iam  fugiet.  Si  igitur  singulos  versus  tractare 
mihi  proposui,  non  est  mihi  demonstrandum  unum 
Carmen,  quod  non  est  consarcinatum  ex  compluribus 
aliis,  ad  nos  pervenisse,  sed  quaeram,  et  utrum  omnes 
partes  antiquitus  eodem  in  connexu  fuerint,  an  non 
nullae  postea  additae  sint,  et  num  alicubi  lacunae 
statuendae  sint. 

Carminis  initium  legentibus  prima  nobis  offensio  se 
praebet  post  v.  37,  qui  cum  sequentibus  non  bene  co- 
haeret.  Poeta  enim  postquam  antea  narravit  Proser- 
pinam,  cuius  clamor  cum  rapta  esset  a  nullo  deo  nisi 
ab  Hecata  et  a  Sole  auditus  esset,  dum  per  aerem  ve- 
heretur  bono  fuisse  animo,  pergit:  resonabant  autem 
cacumina  montium  marisque  gurgites  et  mater  audivit 
clamantem.  Quae  manifestae  discrepantiae  ut  solvantur 
Hermannus,  quem  Frankius  et  Baumeisterus  sequuntur, 
post  versum  37  non  nullos  versus  excidisse  existimat, 
quibus  haec  fere  continentur:  „cum  vero  hiantem  ter- 
ram  ingrederetur  seque  ad  inferos  deduci  intellegeret, 
tum  prorsus  desperans  multo  quam  antea  clamavit  ve- 
hementius  :  et  resonaverunt  montium  cacumina  et  maris 
cavernae  audiitque  mater".  Sed  quamquam  haec  con- 
iectura  probabilis  est  versuumque  nexus  bene  restituitur, 

tamen  non  sunt  sublatae  omnes  difficultates.  Et  maxime 
quidem  offendimur,  quod  narratio,  quae  est  in  versi- 
bus  31 — 37,  reliquo  hymno  piane  repugnat.  Nam  ubi 
hoc  in  Carmine  Proserpinae  raptus  commemoratur, 
piane  contrarie  narrationi  Orphicae  dea  subito  sub 
terram  deducta  esse  neque  longum  per  aera  vel  per 
terras  iter  conferisse  narratur,  priusquam  ad  inferos 
pervenit.  Et  in  Argonauticis  quidem  legimus  v.  1192 
et  sequentibus: 

1192 In  èo%axiaig  axccXccQQÓov  *S2x€ccpoTo 

Avyxsvg  sKsvóritiev  (o  yàq  ttJXmjtop  onurnsv) 
vr\tiop  mvxrjstftfccp  ìó'  evqsa  ócófiaT  àpdct^fjg 
JrniriTQoq9  néqi  ó*  ams  [isycc  pécfog  sGrscfdpcoTO, 
cop  nsQi  iiv&ov  anaPT  sxXvsCj  Moviate  dd'icfQOPj 

COQ    TZOTS    08QÓ€(fÓp7]P    TSQSp' dp&SCt    %SQtiì    dgSTTOVÓCC 

è%S7Ta(fOP  avpónaifjboi  àp'  svqv  ts  xaì  \iéya  dXcfog. 
ccvvàg  sTisid-'  oùq  61  JlXovrsvg  nvapoxQiyag  ìnnovg 
ì^ev^d^ispog  xovqtjp  sftiijtiaTO  dai^iopog  aiór} 
dgrcd^ag  ó' è'(f€Q€P  dia  xv/iaroc  àxQvyézoio. 
Ex  his  igitur  versibus  elucet  Proserpinam  prope  Ocea- 
num    raptam    per    maria    traductam    esse.     Quo    vero 
ducta  sit,   ex  Orphico  hymno  XVIII,   qui  in  Plutonis 
honorem  compositus  est,  cerni  potest;  locus  enim  quo 
descendit  his  verbis  denotatur: 

12.    àyponóXov  Arnir^sQog  oc  nors  naXòa 
vv[j,(fsv(fag  Xsificopog  àjtoaTtaóirjp  dia  nópxov 
TSTQcoQsig  ìnnoitiip  vn^Av^iòog  rjyaysg  ccptqop 
driiJbov  ^ElevaXpog*  zòd-i  tisq  nvXoi  sìg  ^A'idao. 
Quibus   ex  locis  Orphicis  cum  eluceat  Proserpinam  ab 
Orco  raptam  per,  auras  usque  ad  terram  Atticam  curru 

veetam  esse,  huius  itineris  nulla  exstant  vestigia  in 
hymno  homerico,  sed,  quod  est  simplicissimum,  dea 
statim  ad  inferos  venisse  videtur.  Etsi  enim  ex  versi- 
bus  16  et  17  vel  80  et  81  nihil  certi  concludi  potest, 
tamen  si  versum  430  et  sequentes  considerarne,  quibus 
filia  ipsa  matri  totam  rem  enarrat,  eam  extern  pio  per 
hiantem  terram  in  Orci  regna  descendisse  apparet.  Et 
profecto  si  Proserpina  alio  loco  deducta  esset  atque  ubi 
rapta  erat,  cur  auctor  eius  nullam  faciat  mentionem 
non  bene  intellegimus.  At  huic  tam  simplici  narrationi 
repugnant  versus  33,  34,  35 ,  quibus  virginem  tam  diu 
forti  animo  fuisse  poeta  dicit,  quam  terram  et  coelum 
et  mare  et  solis  lucem  adspiceret.  Hoc  modo  is  nar- 
rare potuit,  qui  deam  non  confestim  sed  longo  itinere 
perfecto  sub  terram  descendisse  putavit,  cuius  itineris 
nulla  vestigia  in  hymno  exstant.  Accedit  quod  vv.  31 
et  32  paene  verbo  tenus  ad  exemplar  versuum  17  et 
18  compositi  sunt  et  versus  27  versum  21  repetit.  Quam 
quidem  repetitionem  earundemque  rerum  retractationem 
non  abhorrere  ab  indole  poeseos  epicae  Baumeisterus 
contendit,  praesertim  cum  poeta  id,  quod  primum  bre- 
viter  indicaverit,  deinde  copiosius  exponere  et  fusius 
persequi  studeat.  Facile  autem  omnes  discrepantiae 
solvuntur,  si  versus  22 — 37  e  connexu  antiqui  carminis 
secernimus  eosque  ab  interpolatore  quodam  ex  Orphica 
disciplina  adiectos  esse  putamus,  quod  iam  Matthiae 
et  Prellerus  (Dem.  et  Pers.  p.  81)  senserunt,  etsi  ra- 
tiones,  quas  attulerunt,  non  possum  probare,  praesertim 
cum  illas  discrepantias,  quae  sunt  inter  versus  33 — 37 
et  caeteram  narrationem  non  satis  respiciant.    Quo  enim 

iure  Prellerus  Hecatae  mentionem  improbet  eamque 
piane  ex  toto  hymno  eici  velit,  non  intellego;  hoc  autem 
loco  et  haec  dea  et  Apollo  ea  de  caussa  commemorantur, 
ne  quis  miretur,  cur  postea  (v.  52)  ab  his  solis  Ceres 
de  raptu  filiae  certior  fiat.  Et  quod  Matthiae  affert, 
narrationem  ineptam  esse,  quod  antea  nemo  quidem 
deorum  et  hominum  clamorem  audiverit  et  tamen  mater 
eum  au  divisse  dicatur,  haec  perversitas  facile  tolli  potest, 
si  illam  Hermanni  opinionem  sequimur.  Equidem  igitur 
his  solis  caussis  ut  versus  22 — 37  eiciam  adducor,  pri- 
mum  quod  haec  narratio  de  raptu  et  de  itinere  Pro- 
serpinae  repugnat  contra  ceteras,  quae  hoc  in  hymno 
exstant,  deinde  quod  non  nulli  versus  ad  exemplar  ante- 
cedentium  compositi  sunt,  denique  quod  haec  Hecatae 
et  Solis  mentio  deducta  est  ex  posteriore  narratione. 
Removearaus  igitur  versus  22 — 37  :  optimus  carminis 
comiexus  restituetur  omnesque  difficultates  et  discre- 
pantiae  sublevabuntur.  Versus  autem  21  antiquae  car- 
minis formae  tribuendus  est,  quod  et  optime  Proserpina 
Iovis  auxilium  implorat  et  quod  ad  eum  versus  inter- 
polati se  applicant;  ilio  enim  omisso  cur  versus  27, 
28,  29  orti  sint  ignoramus,  qui  quasi  Iovem  incusent, 
quod  nihil  audivit. 

At  versus  eliminatos  optime  inter  se  cohaerere  etiam 
leviter  inspicientem  non  fugiet.  Sunt  quidem  qui  ad 
illud  ocfQcc  iiév  (33)  oppositionem  quandam  requirant 
totumque  locum  mutilum  esse  contendant.  UH  autem 
ocfga  tiév  respondet  optime  in  v.  38  xócpqaj  quae  re- 
sponsio  etiam  in  carminibus  homericis,  veluti  II.  8,  66 
occurrit,  ubi  videmus: 

0(fQa  (Jbèp  ìjMC  rjv  xccì  àé^STO  ìeqòv  r^iaq 

TOCfQCC    [Jbdl?   àfJMpOlSQùOV    fiéXs     TjTCTSTO^    TtÌ7TT£    Óè  XaÓq. 

Interposita  est  enunciatio  su  cT  flirterò -aìsiysvsTdwv,  ut 
etiam  apud  Homerum  fieri  solet,  ita  ut  vertendum  sit: 
quamdiu  terram  et  coelum  astris  ornatum  et  mare  et 
radios  solis  videbat  —  sperabat  autem  se  visuram  esse 
matrem  et  genera  hominum  deorumque  —  tamdiu  spes 
valde  ([léya)  animum  erexit,  quamquam  moesta  erat1). 

Totus  igitur  locus,  a  posteris  additamentis  libera- 
tus,  hunc  sensum  praebet:  Orcus  raptam  abduxit;  cla- 
mavit  autem  virgo,  Iovem  patrem  elara  voce  invocans 
(v.  21);  resonaverunt  montium  cacumina  marisque  gur- 
gites  divino  clamore  (v.  37);  clamantem  autem  mater 
audivit  (v.  38).  Neque  quidquam  desideramus,  quod 
mentione  dignum  sit. 

Postquam  hoc  modo  et  versuum  connexum  restitui- 
mus  et  magnas  discrepanti as  sustulimus,  in  Carmine 
considerando  pergamus.  At  non  ita  multo  post  rursus 
haeremus,  cum  forma  v.  58,  quae  in  codice  exstat,  non 
possit  integra  esse.  Dicit  enim  Hecata  Cereri  sese 
non  vidisse,  quis  filiam  eius  rapuisset  quamvis  clamo- 

x)  Scribendum  esse  puto  v.  37  prò  /uéyav  —  /usya,  cum  vox 
juéyav  quae  in  codice  exstat ,  nullum  praebeat  sensum  idoneum  ; 
nam  dea  non  est  animo  magno  i.  e.  erecto,  sed  potius  animo 
demisso.  Méya  vero,  quae  vox  adverbii  locum  tenet  et  ad 
s&skye  pertinet,  et  optime  ferri  et  defendi  potest;  a  enim  litera 
producta  est  propter  ictum  et  propter  positionem  ante  vòov}  quod, 
cum  olim  a  duabus  literis  yv  id  incepisse  ex  verbis  yiyvaicxa), 
à{jL<fiyvoko)  eluceat,  brevem  literam  antecedentem  producere 
potest. 

rem  audivisset:  tum  vero  pergit:  Gol  cP  coxcc  kéyco  vtj- 
lisQTéa  narra.  Quibus  verbis  dictis  ambae  deae  ad 
Solem  properant.  Qua  in  narratione  primum  ignoramus, 
cur  tam  subito  deae  ad  Solem  properent;  nulla  caussa 
additur.  Deinde  mirum  est  Hecatam  se  nescire  quis 
filiam  rapuerit  fateri  et  tamen  se  matri  omnia  vera 
enunciare  dicere.  His  caussis  adductus  Hermannus  prò 
Xéycù  —  Uyoi  scribendum  esse  unumque  versum  exci- 
disse  putavit,  qui  sic  fere  sonabat:  ^Héhoq,  og  navr 
scfooa  xal  nàvx  snaxovst,.  Quae  coniectura  valde  pro- 
babilis  est  neque  a  Vossio  repellitur,  qui,  Hermanni 
vestigia  premens,  etsi  bene  intellegit  Solem  hoc  loco 
lacunoso  commemorandum  esse,  sic  scribere  vult:  2ol 
(f  og  xe  Xéyoi  rìj^soréa  ndvxa. 

Qui  tum  sequuntur  versus  nullam  in  suspicionem 
incidunt  et  ab  eodem  auctore  eodemque  ordine  compo- 
siti esse  videntur.  Attamen  fuerunt  qui  nonnullos  eicere 
aut  lacunas  statuere  conati  sint.  Et  primum  quidem 
magna  dissensio  orta  est  de  versibus  82  et  83.  Her- 
mannus enim  vocem  quam  codex  habet  yóov  in  %ólov 
mutare  vult,  non  modo  quod  haec  vox  aptior  sit  sed 
etiam  quod  verba  ovóé  zi  cfc  XQV  semper  apud  Homerum 
praegressam  orationem  repetant.  At,  quaeso,  nonne 
optime  Sol  Cererem  adhortatur,  ut  magnam  lamentatio- 
nem  mittat?  Nonne  ipse  fatetur  se  valde  miserere 
Cereris  de  filia  rapta  querentis?  Quid  igitur  aptius  est 
quam  ut  moestam  consoletur  eiusque  luctum  lenire 
studeat?  Neque  minus  intolerabilis  est  repetitio  eiusdem 
vocis  yólov,  quam  si  in  codice  ab  initio  invenissemus 
errore   librarii   natam    mutandam    esse   diiudicaremus. 

Quam  vero  caussam  vir  doctissimus  affert,  ut  sententiam 
suam  sustentet,  eam  non  tanti  esse  momenti  contendo. 
Optime  enim  confiteor  plerisque  illis  locis  homericis 
quos  ille  laudat,  formula  ovóé  xi  te  %qtj  repetitionem 
contineri  eius  quod  antea  cogitatum  vel  dictum  est;  at 
cura  hymnus  certe  non  eodem  tempore  conditus  sit 
atque  illa  carmina,  his  in  subtilitatibus  maior  libertas 
nos  non  offendei  Tenendum  esse  yóov  neque  in  %6lov 
mutandum  esse  arbitror.  Neque  Schneidewinus  audien- 
dus  est,  qui  verba  quae  sunt  ovóé  %i  os  xQV  pàip  avrcog 
ccTtXTjTov  s%sw  %ólov  ab  interpolare  secundum  II.  T  67 
addita  esse  contendit.  Utinam  semper  interpolatores 
tam  sapienter  et  tam  acute  versus  addiderint!  Egregie 
enim  conveniunt  illa  verba  cum  totius  loci  sensu,  ita 
ut  non  possint  desiderari.  Nam  quam  vis  Baumeisterus 
contendat  non  esse,  cur  sedare  studeat  Sol  iram  Cereris, 
qua  non  exarduerit  nisi  nuntio  audito  91  xwGaybévri  ór} 
snsixa  xeXaivsyé'i  Kqovìcov^  nonne  natura  innatum  et 
insitum  est,  ut  mater,  cuius  filia  vi  abducta  est,  non 
solum  luctu  propter  raptam  sed  etiam  ira  in  eum  ex- 
ardescat,  qui  eam  rapuit?  Nonne  optime  hanc  iram  Sol 
ita  sedare  studet,  ut  iratae  indicet,  quis  sit  eius  gener 
et  quem  locum  inter  deos  habeat.  Qua  de  caussa  neque 
luctus  neque  irae  mentio  removenda  idemque  versuum 
ordo  retinendus  est,  qui  in  codice  invenitur. 

Inter  versus  qui  sequuntur  maxime  de  versibus 
108 — 110  dissensio  inter  viros  doctos  orta  est,  cum  id, 
quod  hoc  loco  in  codice  exstat,  non  congruat  cum  eo, 
quod  Pausanias  nobis  tradit.  Ille  enim  I,  38  narrat  a 
Pampho  et  ab  Homero  tres  commemorari  filias  Celei, 

quibus  una  cum  Eumolpo  mysteriorum  cura  tradita  sit 
earumque  nomina  affert  Pammeropae  et  Diogeneiae  et 
Saisarae.  Quae  cum  nomina  nusquam  inveniantur  in 
hymno,  qualis  nunc  exstat,  homines  docti  varie  has 
discrepantias  solvere  conati  sunt;  agmen  ducit  Ruhn- 
kenius,  qui  hanc  nominum  mentionem  non  ad  versus 
109  et  110,  sed  ad  vers.  475  pertinere  ibique  eam  ex- 
cidisse  arbitratur.  Sequitur  hanc  sententiam  Vossius, 
qui  etiam  post  v.  476  hos  versus  interserit,  voce  quae 
ibi  legitur  natii  in  ncuciv  mutata: 

nQsGpVTégri  KeXsoìo  TtsqicfQOVi  Jioysvsiri 
Ila[jifi€QÓ7tri  %  sqaTT]  xaì  Haitiana  s%o%a  xaXrj. 
At  mirum  est  cur  Ceres  has  filias  Celei  sacra  docuerit, 
cum  eis  nulla  essent  de  dea  merita;  accedit  quod  nus- 
quam in  hymno  elucet  septem  fuisse  filias  regi  Eleusi- 
niorum.  Aliam  igitur  viam  Hermannus  ingressus  est; 
dicit  enim  tres  hos  versus,  quibus  nomina  virginum 
contineantur,  ab  interpolatore  quodam  sic  conformatos 
esse,  „qui  cum  sequeretur  alius  narrationis  fidem  prò 
nominibus,  quae  ab  Homero  scripta  videbat,  haec  po- 
suit,  quae  nunc  leguntur".  Versum  autem  107  sic 
scriptum  fuisse  censet: 

TQslg  (atei  T€  &saij  xovqti'ùov  ìxv&oq  smoveteci. 
Et  idem  interpolator  etiam  v.  146  Kakhdlxfj  prò  Pam- 
meropa  vel  Saisara  posuit. 

Ut  vero  in  universa  tractione  hymni,  ita  etiam  his 
in  rebus  singulis  Frankius  (Homeri  carmina  voi.  Ili 
carmina  minora.  Lips.  1828)  Hermanni  partes  sequitur 
et  tres  istos  versus  postea  additos  esse  existimat.  At 
tamen  a  magistro  suo  differt  quod  non  in  interpola- 

torem,  sed  in  librarium  culpam  confert.  Contendit 
enim  ab  initio  tres  tantum  filias  auctori  notas  fuisse, 
cum  v.  283  et  sequentibus  tres  modo  filiae  comme- 
morentur,  quae  Demophontis  clamoribus  accitae  hoc 
illud  agunt:  quae  nomina  cum  in  libro,  unde  codex  M. 
exscriptus  est,  temporis  edacitate  deleta  essent,  libra- 
rium suo  Marte  restituere  conatum  esse  et  etiam  in 
v.  146  Callidicae  nomen  prò  eo,  quod  ibi  invenisset, 
inseruisse.  At,  quaeso,  nonne  multo  est  veri  similius 
id  nomen,  quod  in  v.  146  integrum  exstabat,  in  locum 
lacunosum  et  corruptum  translatum  esse?  An  etiam 
hic  mira  sane  fortuna  excidit?  Et  si  etiam  hic  omissum 
erat,  cur  librarius  haec  nomina  adhibuit,  quae  nus- 
quam  alibi  leguntur,  cum  a  Pausania  sumere  posset? 
Homo  enim  indoctus  illos  versus  non  composuit.  Tota 
igitur  argumentatio  Franki  subtilior  est,  quam  quae 
vera  esse  possit,  neque  ullum  pondus  posteriori  illi 
mentioni  trium  filiarum  tribuendum  est.  Ea  de  caussa 
recte  Baumeisterus  iudicat,  qui  illum  nuntium  ad  Pau- 
saniae  errorem  revocat;  at  negligit  vir  doctissimus  et 
omnes,  qui  adhuc  hac  de  re  disseruerunt,  id  quod  a 
Pausania  narratur,  non  posse  in  hymno  in  Cererem 
homerico  inventum  esse.  Si  enim  illam  narrationem 
(I,  38,  3)  attente  legimus,  nos  non  fugit  fabulam  illam 
antiquam  de  bello  Eleusinio  enarrari,  quod  Eumolpo 
duce  gestum  ita  finitum  est,  ut  Eleusinii  sub  ditionem 
Atheniensium  venirent,  suos  autem  sacros  ritus  tenerent. 
Quorum  curam  Eumolpus  filiaeque  Celei  susceperunt. 
In  hymno  autem  homerico  illi  nondum  hoc  munus 
tam  sublime  tribuitur,    quod    ex   recentiore  fabula  ei 

eiusque  stirpi  tribuitur,  sed  regulus  modo  est  inter 
alios  pares  (154  et  474),  qui  ne  primo  quidem  loco 
commemoratur.  Quod  vero  secundum  descriptionem 
Pausaniae  ille  rex  solus  cum  Celei  filiabus  sacra  facit, 
haec  narratio  ex  posterà  fabula  Atheniensium  manavit, 
quae  contra  vetustam  cum  in  aliis  rebus  tum  etiam  in 
hac  repugnat.  Et  ex  posteriore  quidem  fabula  illa  no- 
mina his  puellis  data  sunt,  quae  etiam  Pamphus  re- 
cepii Quod  autem  Pausanias  ab  utroque  poeta  haec 
nomina  afferri  tradit,  id  ex  eo  inanat,  quod  omnino 
Pamphum  antiquiorem  esse  Homero  iudicat,  ita  ut  hic 
ex  illius  norma  carmina  composuisse  ei  videatur. 

At  pergamus  in  Carmine  considerando;  narratio 
quae  sequitur  nullam  praebet  offensionem  donec  ad 
versus  150 — 155  pervenimus,  quibus  vitium  aliquod 
subesse  facile  intellegimus.  Quamvis  enim  Baumeiste- 
rus  (ad  himc  locum)  iudicaverit  genitivos  TQmroXé^ov 
et  JióxXov  et  ceteros  ad  verba  qIgiv  stisGii,  [léya  xQccwg 
referendos  esse,  tamquam  si  poeta  dixisset  toop  san 
xQctTog;  tamen  iustus  ordo  mihi  videtur  turbatus  esse, 
praesertim  cum  res  quaedam  piane  silentio  praeterea- 
tur,  quae  inprimis  mentione  digna  esse  videtur.  Namque 
cum  antea  (v.  132)  Ceres  narraverit  se  nescire  quam 
in  terram  venerit  et  qui  homines  eam  habitent,  certe 
exspectamus,  ut  Callidice,  quae  deam  adloquitur,  quod 
sit  nomen  terrae  et  urbis  enarret,  priusquam  regum 
nomina  indicat.  At  nulla  fit  mentio  urbis  neque  in 
oratione  Callidicae  neque  in  ulla  parte  carminisi  nus- 
quam  dea  certior  fit,  quam  urbem  ingressa  sit. 

Quibus  rebus   adductus   in  virginis   oratione  unum 

vel  complures  versus  excidisse  puto,  quibus  urbis  nomen 
et  condicio  indicatur.  Accedit  quod  totus  versuum  con- 
nexus  ita  depravatus  est,  ut  vix  possit  sanari.  Magnam 
enim  difficultatem  illi  genitivi  (153  —  155)  praebent,  qui 
nullo  modo  explicari  possunt;  omnia  autem  conamina 
adhuc  ab  interpretibus  instituta  non  possunt  probari, 
cum  aut  codicis  lectioni  non  conveniant,  quae  etiam 
locis  valde  turbatis  non  potest  negligi,  aut  si  haec 
quidem  tenetur,  nisi  durissimis  structuris  adhibitis 
nullum  praebeant  sensum  idoneum.  Et  Baumeisterus 
ipse  fatetur  se  nullum  habere  cognitum  exemplum 
structurae  tam  contortae  et  flexuosae.  At  quamvis 
totus  hic  locus  depravatus  sit,  tamen  non  est  Matthiaei 
sententia  probanda,  qui  hos  versus  a  grammatico  quo- 
dam  eruditionem  suam  ostendere  cupiente  adiectos  esse 
putat.  Fulciuntur  enim  Pausaniae  testimonio  (I,  38,  3), 
unde  elucet  eos  iam  antiquissimis  temporibus  exstitisse. 
Quod  hic  Eumolpum  non  à^v^ova^  sed  àyqvoQa  nomi- 
nat,  id  nos  non  offendet;  nam  facile  hac  in  re  Pausa- 
nias  errare  potuit,  cum  in  versu  qui  subsequitur,  àyr^ 
voga  exstet. 

Nunc  vero  ad  maiorem  et  difficiliorem  quaestionem 
pervenimus:  contendit  Prellerus  (Dem.  et  Perseph. 
p.  94  etc.)  vv.  190 — 211  non  tribuendos  esse  carmini 
antiquissimo,  sed  prò  spuriis  habendos  esse,  primum 
quod  mores  sacri  ad  originem  revocentur,  deinde  quod 
simplex  orationis  cursus  interpelletur,  denique  quod 
usus  salutationis  %aXQ8  (v.  212)  piane  absurdus  sit,  cum 
ex  versibus  antecedentibus  eluceat  colloquium  iam  fuisse 
inter  Cererem   et  Metaniram.    Contra  hanc  opinionem 

Baumeisterus  (ad  vers.  190)  versus  illos  tueri  ratio- 
nesque  Prelleri  labefactare  studet.  Dicit  enim,  cum 
poetae  propositum  sit,  ut  per  narrationem  origines 
sacrorum  quasi  disponeret  et  enuclearet,  cum  morem 
cyceonis  bibendi,  quo  modo  natus  esset,  exponeret,  nos 
non  offendi  debere.  Iam  supra  autem  exposui  huius 
carminis  consilium  non  in  eo  positum  esse,  ut  sacrorum 
institutio  describeretur,  cum  illa  brevius  commemora- 
retur  multisque  aliis  narrationibus ,  praecipue  quae  ad 
raptum  Proserpinae  pertinent,  obscuraretur.  Accedit 
quod  cavillationes  illae,  quae  versibus  202  et  ceteris 
attinguntur,  ad  thesmophoria  pertinent;  Apollodorus 
enim  (I,  5,  1,  §  3)  tradit  morem  inter  festos  dies 
iocandi  et  ludendi  ex  illis  facetiis  ortum  esse,  quibus 
Iamba  deam  moestam  hilararet.  At  ne  quis  dicat  pri- 
mitus  quidem  solennibus  deae  mysticae  has  facetias 
proprias  fuisse,  postea  vero,  cum  ambae  commisce- 
rentur,  etiam  ad  legiferam  translatas  esse:  huic  cona- 
mini  nomen  quod  est  Iambe  ipsum  repugnat.  Notus 
enim  est  mos  ille  Graecorum,  ut  omnium  rerum  origo 
ad  unum  hominem  quasi  ad  auctorem  referatur.  Idem 
quoque  de  Iamba  valet:  nam  ad  eam  iamborum  generis 
origo  revocatur,  ita  ut  hoc  versuum  genus  ab  illa  nomen 
duxisse  dicatur.  Et  re  vera  qui  temporibus  posterio- 
ribus  de  arte  metrica  agunt,  ii  iambicis  versibus  nomen 
esse  ob  ancillam  quandam  Iamben,  quae  iis  prima  usa 
sit,  tradunt  (Confer  locos  quos  p.  8.  de  hymni  tradi- 
tone disserens  attuli).  Cum  vero  hi  versus  ab  Archi- 
locho,  ne  dicam  inventi,  sed  potius  exculti  et  in  lucem 
editi    sint,    Parum    insulam    illius    versuum    generis 

patriam  fuisse  elucet,  ubi  hic  poeta  vixit.    Quod  autem 

hac  in  insula  Ceres  legifera,  non  mystica,   colebatur, 

certe  ad  deam  legiferam  illae  cavellationes  pertinuerunt, 

unde  postea  ad  deam  mysticam   translatae  sunt.    Hoc 

igitur    modo    factum    est,    ut  postquam  Atheniensium 

opiniones,  qui  ut  omnes  Iones  deam  legiferam,  sociam 

frugiferae,   colebant,   cum  iis   quae   ab  initio  Eleusine 

exstabant,    confusae    sunt,    Iambe    deae  mysticae   ad- 

iungeretur:    quod  non  prius   quam  Eleusiniorum   urbs 

ditioni  Atheniensium  subacta  erat,  factum  esse  potest. 

Cum  vero  nulla  in  hymno  vestigia  inveniantur,  quibus 

Eleusina  urbem  iam  ab  Atheniensibus  subactam   esse 

apparet,  haec  Iambae  mentio  posteriore  tempore  quam 

quo  hymnus  natus  est,  interposita  esse  videtur. 

Neque  ceterae  rationes,  quibus  Baumeisterus  Prelleri 

sententiam  refutare  conatur,   probandae  sunt.    Et  pri- 

mum  quidem  contendit  usum  salutationis  %atqs  (v.  212) 

nos  non  offendere,   cum  Homerus  ipse  ea  utatur,   ubi 

re   aliqua  graviore   peracta   quasi    gratulatio   quaedam 

adiungatur,    et  non  nullos   locos  affert,   quibus  suam 

sententiam  sustentet.    Quos  si  attentius  perspexerimus, 

nullam  eis  vim  inesse  facile  intellegemus.    Nam   quod 

Neptunus   post  concubitum  Tyronem   adloquens  dicit: 

{X  248) 

%ccìqs>  yvvai3  cpiXóx^ri 

id  non  est  intellegendum :  salve,  mulier,  sed:  gaude, 
mulier,  de  concubitu.  Eodem  modo  *P  19.  179  Achilles 
ad  Patroclum  mortuum  non  dicit:  salve,  sed:  gaude 
mihi,  quia  nunc  perficiam,  quae  tibi  promisi.  Eadem 
formula  persaepe  a  propinantibus  usurpatur,  ut  a  122, 

v.  199,  quibus  locis  nulla  inest  gratulatio  propter  rem 
beate  perfectam,  quae  in  alio  exemplo  a  Baumeistero 
allato  negari  non  posse  videtur  (&  413).  At  hic  Ulixes 
non  ipse  gratulatili-,  sed  gratulanti  respondet  eiusque 
oratio  hoc  modo  intellegenda  est:  utinam  tibi  omnia 
bene  succedant.  Si  autem  nostrum  locum  considerarne, 
nullam  huiusmodi  significationem  subesse  facile  intel- 
legimus  neque  dubitare  possumus,  quin  %aXqs  formula 
sit  salutationis,  quae  in  carminibus  homericis  saepis- 
sime  invenitur:  salutat  Metanira  Cererem  ingredientem. 
Neque  versibus,  qui  subsequuntur,  ea  quae  antea  facta 
sunt  respiciuntur,  sed  Metanira  consolatur  Cererem, 
quae,  quamquam  anus  similis  est,  tamen  summo  loco 
nata  esse  videtur,  et  quod  ei  munus  suscipiendum  sit 
exponit.  Cum  igitur  %cuqs  v.  213  aperta  sit  salutationis 
formula,  cur  tamen  nonnulli  versus  antecedant  (vv.  190 
et  cet.),  e  quibus  colloquium  inter  ambas  illas  feminas 
habitum  esse  elucet,  valde  miramur  neque  erramus,  si  to- 
tani illam  narrationem  spuriam  esse  censemus.  Accedit 
quod  illis  versibus  totius  carminis  ordo  iustus  turbatur. 
Postquam  enim  poeta  antea  summa  cum  simplicitate 
res  gestas  enàrravit,  summa  cum  copia  verborum  Iambae 
cavillationes  et  cyceonis  potio  explicantur.  At  maiore 
pondere  est  ad  versus  removendos,  quod  dea  ipsa  na- 
turanti suam  detegit:  quae  narratio  contra  id  repugnat, 
quod  in  versibus  sequentibus  invenitur.  Metanira  enim, 
quae  secundum  versum  190  dea  intrante  pudore  et  ad- 
miratione  et  pallido  horrore  affecta  esse^  dicitur,  ex 
versu  213  et  sequentibus  nequaquam  deam  a  se  re- 
ceptam  esse  sentit,  sed  vehementer  perterretur  et  per- 

turbatur,  cum  postea  (v.  268  et  cet.)  Ceres  ipsa  nomen 
naturamque  suam  ostendat. 

Omnes  hae  difficultates  facile  tolluntur  iustusque 
narrationis  ordo  restituito,  si  versibus  190 — 211  omissis 
versum  189  cum  versu  212  coniungimus  :  filiae  cum 
dea  ad  matrem  perveniunt,  quae  de  eius  adventu  iam 
certior  facta  filium  sub  sinu  gestans  iuxta  ianuae  postem 
consedit;  et  dea  erecto  capite  aedes  regias  intrat  fores- 
que  splendore  divino  implet  (v.  189).  Tum  colloquium 
inter  eas  exorditur  et  Metanira  hospitem  salutat  (212 
et  cet.),  quae  ei  non  inferiore  loco  nata  esse  videtur. 
Omnia  igitur  bene  inter  se  cohaerent  neque  quidquam 
desideramus,  quod  ad  totam  rem  explicandam  neces- 
sarium  sit. 

At  in  versibus  ipsis  postea  additis  nonnulli  inve- 
niuntur,  qui  non  inserti  sunt  a  primo  interpolatore. 
Nam  iam  Hermanno,  qui  totum  locum  nondum  prò 
spurio  habuit,  versus  202 — 205  suspecti  sunt,  in  quibus 
non  sit  aut  Homerica  aut  omnino  antiqua  oratio  ;  deinde 
ob  pip  sequentibus  epithetis,  quae  sine  nomine,  etiamsi 
%l€vji<fiv  scriberetur,  displicitura  essent;  tum  ob  tertium 
versum,  qui  minus  elegans  sit;  denique  ob  vocabulum 
byaZq.  (Epistola  ad  Ilg.  p.  105.)  Quod  vero  his  versibus 
eiectis  sententiae  quasi  hiatus  oriretur  neque  tamen 
verba  antiqua  esse  possent,  Frankius  a  grammatico 
quodam,  qui  in  codice  suo  nihil  inveniret  nisi  haec: 

tcqvv  y   ore  òy  xtevflS  pw  ^IapPy  xéàv   sìdvtcc 

noXXà  naQafàwnxQVG  èrqéxpaTO 

{isiòriGai  ysXdtiai  ts 

ri  ófj  ol  xaì  snsiTa 

reliqua  addita  esse  iudicavit.  Quae  sententia  probari 
potest  et  ab  omnibus  probata  est,  cimi  hoc  modo  et 
versuum  connexus  servetur  et  quomodo  recentioris  usus 
voces  hic  irrepserint  optime  eluceat. 

Inter  versus  qui  sequuntur  maxime  in  disceptionem 
vocati  sunt  vv.  265 — 267,  qui  cum  in  codice  non  satis 
integri  servati  sint,  ut  quisque  sanat  et  explicat,  aut 
iustum  ordinem  aut  lacunam  quandam  indicant.  Le- 
gimus  enim: 

265.    (jùQr]tiiv  ó*  ccqcc  rcoys  Tzsqmloiiévtov  sviavrcov 

naìdeq  ^EXsvcivicov  nólsfiov  xaì  cpvXomv  aìvjjp 
alèv  èv  àXXriXotót,  avvav^rjdova  ruiara  navra. 

Cum  in  postremo  versu  verbum  quod  est  avvav^ova 
nullo  modo  ferri  possit,  Ilgenius  avvd^ova  coniecit  ex 
locis  B  381,  S  448.  Praeterea  prò  r&ys  Fonteinius  cor- 
rigere  vult  rovys^  quam  emendationem,  etsi  a  viris 
doctis  probata  est,  in  textum  recipere  valde  dubito, 
cum  Tcoysj  cuius  iota  subscriptum  ut  aliis  quoque  in 
locis  excidit,  bene  ferri  potest.  At  quaeramus,  quo- 
modo locus  ille  intellegendus  sit  et  breviter  comprehen- 
damus,  quid  versibus  qui  antecedunt  contineatur.  Dea 
igitur  de  curiositate  Metanira  irata  Demophonte  ad  hu- 
mum  deiecto  haec  fere  dicit:  Imprudentes  estis,  ho- 
mines,  nec  praesagientes  aut  bonam  aut  malam  fortu- 
nam.  Nam  etiam  tu  stultitia  tua  irreparabile  damnum 
cepisti.  Testis  enim  est  Stygis  aqua:  filium  tuum  im- 
mortalem  et  senectutis  expertem  redditura  et  aeterno 
honore  ornatura  eram  ;  nunc  non  potest  fieri,  ut  mortem 

et  senectutem  fugiat  (262) l).  At  tamen  immortalis 
honor  eum  sequetur,  quod  nostris  genibus  exceptus  est 
et  in  nostris  ulnis  dormivit.  Horis  autem  annorum 
praeterlabentium  ei  filii  Eleusiniorum  semper  inter  se 
per  omne  aevum  bellum  diramque  pugnam  concitabunt. 
Tum  pergit:  sum  autem  Ceres  honoribus  ornata,  quae 
et  deis  et  mortalibus  summum  emolumentum  et  gau- 
dium  sum.  Quam  si  deae  orationem  attente  respicimus, 
primis  quidem  versibus  eam  lamentari,  quod  consilium 
suum  ad  irritum  ceciderit,  tum  vero  nihilosecius  se 
Demophonti  maximos  honores  tributuram  esse  pollieeri 
nos  non  fugit.  At  quomodo  intellegendi  sunt  versus 
265 — 267?  Certe  quidem  exspectamus,  ut  dea  pergat 
in  honoribus  enumerandis,  quorum  Demophon  particeps 
erit,  praesertim  cum  (v.  268)  nomine  suaque  natura 
detecta  verbis  maiorem  vim  tribuat.  Qui  sententiarum 
ordo  iustus  piane  turbatur,  si  illud  rtól^ov  xaì  cpvXomp 
aìvfjv  awaysiv  ad  bellum  et  pugnas  referimus.  Qua  de 
caussa  Hermannus,  cui  haee  verba  ad  intestina  bella 
Eleusiniorum  pertinere  videntur,  cum  haec  commemo- 
ratio  nimis  brevis  sit  et  totius  loci  rationi  repugnet, 
Matthiaei  sententia  refutata,  qui  his  tribus  versibus 
eiectis  v.  264  cum  v.  268  coniungit,  post  v.  267  la- 
cunae  signum  ponit,  quod  omnes  dubitationes  solvantur, 
si,  quod  praecedentia  piane  flagitent,  aliquid  excidisse 
putamus,  quo  mors  Demophontis  praedicatur.    Cui  sen- 


l)  In  versu  262  illud  SàvaTov  xal  xrjgag  àXv%cu  in  ytjgag 
mutandum  est;  spectat  hic  locus  ad  vers.  242  noir\<5sv  àyrjgojy 
r  à&àvcaòv  t€j  quo  eadem  sententia  continetur. 

tentiae  Frankius  ita  adsentitur,  ut  quae  excidissent,  iis 
non  mortem  sed  gloriam  Demophontis  praedictam  esse 
censeat,  cum  mors  iam  versu  262  commemoretur 
neque  quidquam  insuper  desideremus.  Cum  vero  quae 
fuerint  illa  bella  Eleusinia  neque  Hermannus  neque 
Frankius  explicare  possint,  nec  ulla  mentio  certa  belli 
civilis  inter  Eleusinios  gesti  apud  veteres  scriptores  ex- 
stet,  Baumeisterus  levissima,  ut  ei  videtur,  mutatione 
facta  prò  àXX^Xoiai  —  ^ASrivaioitii  scribit  et  memoriam 
belli  illius  inter  Athenienses  et  Eleusinios  gesti  revo- 
cati putat;  deinde  autem  etiam  si  nonnulli  versus  de- 
esse videntur,  quibus  Demophontis  gloria  ilio  bello 
parta  narretur.  At  hanc  sententiam  iam  ea  de  caussa 
non  possumus  probare,  quod  omnes  scriptores,  qui 
hac  de  re  agunt,  Eleusiniorum  ducem  fuisse  Eumol- 
pum  Thracem  consentiunt.  Accedit  quod  illud  xovye, 
quo  ea  sustentatur,  coniectura  ortum  est,  cum  in  co- 
dice Ttoys,  cuius  iota  subscriptum  secundum  codicis 
Mosc.  proprietatem  omissum  est,  sine  ullo  dubio  in- 
veniatur.  Maxime  autem  me  offendit,  quod  hic  bel- 
lum  illud  Eleusiniis  tam  fatale  et  triste  praedicitur, 
quo  Eleusis  urbs  libertate  privata  in  ditionem  Athe- 
niensium  redacta  est.  Cuius  rei  tristissimae  mentio  non 
congruit  cum  antecedentibus  deae  verbis.  Antea  enim 
dea  pollicetur  se  Demophontem  omnibus  bonis  sum- 
misque  honoribus  ornaturam  esse;  tum  autem  bellum 
illud  infelix  commemorat,  quo  certe  illius  gloria,  si  id 
re  vera  gessisset,  non  aucta  esset.  Quae  difficultates 
omnes  sublevantur,  si  deae  verba  ad  agones  referimus, 
quos  in  illius  honorem  posteris  temporibus  actos  esse 

ex  testimoniis  antiquis  nec  negìegendis  elucet.  Hesychius 
enim  sub  voce  ^aXX^rvg  haec  affert:  BaXXrixvq  soqttj 
A&i\vr[<c>iv ,  ini  Jr^iocpoùvri  tm  KeXsov  àyo\3bévr\.  Quod 
haec  certamina  Athenis  agi  dicit,  id  sine  dubio  ex  er- 
rore ortum  est  iisque  corrigitur,  quae  apud  Athenaeum 
(IX  p.  406  D)  inveniuntur;  tradit  enim  hic  vir  Eleusine 
ludos  celebrari  quorum  nomen  sit  paXXfizvg.  Et  ad 
haec  certamina  sine  ullo  dubio  versus  spectant,  quos 
in  hymno  legimus.  Quam  si  sententiam  tenemus,  opti- 
mus  versuum  connexus  restituitur  neque  cogimur,  ut 
aut  codicis  lectionem  mutemus  aut  lacunam  statuamus. 
Dea  igitur  dicit  sempiternam  gloriam  filium  secuturam 
esse  et  pergit  deinde:  ei  filii  Eleusiniorum  in  omne 
tempus  certamina  solennia  agent.  Et  ut  id,  quod 
dixit,  plus  valeat,  nomen  suum  et  naturam  detegit. 
Quae  vaticinatio  paene  verbotenus  eventu  comprobata 
est;  nam  etiam  temporibus  posteris  ibi  ex  Athenaei 
testimonio  in  illius  honorem  certamina  acta  sunt.  At 
ne  quis  offendatur,  quod  illud  nóXsfiop  xaì  cpvXomv 
ccìvrjv  Gvvdyew  durius  de  his  agonibus  dicatur,  similia 
certamina  commemorasse  sufficit,  quae  Lobeckius  (Aglao- 
phamus  p.  679)  enumerat. 

In  eadem  Cereris  oratione  Prellerus  vv.  273  et  274 
eliminare  vult,  quod  ad  sacrorum  originem  spectant. 
At  nihilo  secius  tenendi  sunt;  quam  vis  enim  tantum 
absit,  ut  poeta  in  illis  describendis  summum  consilium 
posuerit,  ut  raptum  Proserpinae  secundum  fabulam 
Eleusiniam  narraverit,  tamen  non  potuit  piane  silentio 
praetermittere,  quid  dea,  cum  filiam  quaereret,  ibi 
gessisset.    Cum  igitur  ipse  templi  exstructionem  narret, 

(v.  295  et  cet.)  cur  eum  orgiorum  institutionem  ne- 
glexisse  putas,  quae  cum  tempio  et  urbe  arctissime 
cohaerent?  Quae  quod  breviter  modo  attingitur,  nos 
non  offendit,  cum  uberi orem  narrationem  ab  hymni 
Consilio  abhorruisse  censeamus. 

Qui  nunc  sequuntur  versus  nullam  nobis  praebent 
maiorem  offensionem,  cum  omnia  inter  se  optime  co- 
haereant.  Attamen  non  nulli  a  viris  doctis  in  suspi- 
cionem  vocati  sunt,  quod  aut  manifesto  a  grammaticis 
postea  additi  esse  aut  cum  antecedentibus  male  co- 
haerere  videntur.  Et  omnes  quidem  interpretes  con- 
sentiunt  ante  v.  406  alium  excidisse,  cum  Cereris 
quaestio  abruptior  et  inepta  sit  propter  brevitatem. 
Sed  totus  ille  locus  in  codice  ita  mutilatus  est,  ut  ad 
certam  opinionem  non  possimus  pervenire. 

Maior  autem  dissensio  orta  est  de  versu  424 
IlaXXdg  x  §yQ€[jbd%ri  xaì  "Aqtsixic  ìoyéaiQa 
quem  alii  eicere  alii  tenere  student.  Negarunt  enim 
Matthiae  et  Hermannus  eum  pristino  carmini  tribuen- 
dum  esse,  cum  propter  numeros  non  satis  elegantes, 
tum  quod  haec  dearum  mentio  repugnet  versui  quinto, 
ubi  cum  filiabus  Oceani  virgo  lusisse  traditur.  Contra 
vero  Baumeisterus  hunc  versum  tuetur  et  caussas,  quas 
uterque  attulit,  diminuere  studet,  praesertim  cum  in 
fabula  Attica  traditum  sit  Minervam  et  Dianam  flores 
legenti  Proserpinae  adfuisse.  At  timeo,  ne  vir  doctis- 
simus  debiliore  adminiculo  nixus  sit.  Scriptores  enim, 
qui  hac  de  re  agunt  et  qui  ab  eo  commemorantur, 
omnes  ex  aliis  fontibus  hauserunt,  non  ex  fabula  At- 
tica.   Et  Diodorus  quidem  (V,  3)  et  Valerius  Flaccus 

(V,  345)  et  Statius  (Ach.  IT,  150)  et  Claudianus  (de 
raptu  Proserpinae  I,  227)  virginem  in  Sicilia  raptam 
esse  narrant,  ita  ut  iam  ea  de  caussa  nulla  sint  aucto- 
ritate,  ut  deae  mentio,  quae  hoc  in  versu  fit,  defenda- 
tur.  Nullam  vero  rationem  inter  fabulam  Orphicam, 
qualis  in  Argonauticis  1190  etc.  exstat,  et  hymnura 
homericum  interesse  sponte  elucet,  cum  etiam  aliis  in 
rebus  dissentiant.  Mai  or  quidem  vis  narrationi  Pausa- 
niae  inesse  videtur  (Vili,  31),  qui  Megalopoli,  in  urbe 
Arcadiae,  inventa  Cereris  et  Proserpinae  simulacra  de- 
scribens  ante  ea  minores  virginum  statuas  positas  esse 
dicit,  quas  alii  Damophontis  filias  esse,  alii  Minervam 
et  Dianam,  cum  virgine  flores  legentes,  contendant.  Sin 
vero  illum  locum  adcuratius  consideramus ,  priori  sen- 
tentiae  maiorem  fidem  tribuendam  esse  neminem  fugit 
Dicit  enim  Pausanias  ipse  :  rìvai  de  ^vyaréQsg  %ov  Ja- 
[jboepeovTog  XéyoviaC  zoZg  de  ìnuvàyovtiiv  sg  tò  &€iot£qov 
dox€t  ticpàg^Ad-rivàv  re  sivai  xaV'AqTSfiiv  %à  ìxv&r\  fisrà 
z%  nsQteyóvqg  GvXXsyovtiag.  Ex  duabus  his  sententiis 
ea,  quae  posteriore  loco  exstat,  minoris  aestimanda 
est,  cum  mystagogorum  sententia  sit,  qui  maioris 
doctrinae  participes  hanc  interpretationem  aliis  ex  fa- 
bulis  hauserunt  nec  fabulam  tradunt,  ut  apud  incolas 
huius  urbis  propagata  est.  Neque  id  quod  Euripides 
(Helena  1301—1353,  inprimis  vv.  1315  et  1316)  de 
raptu  Proserpinae  et  de  Cereris  luctu  narrat,  tantam 
habet  vim,  ut  dearum  mentio  in  hymno  interposita 
sustentari  possit.  Nam  hic  poeta,  qui  etiam  in  multis 
aliis  fabulis  enarrandis  antiquam  famam  non  iam  re- 
spicit  et  recentiorem  sequitur,  praecipue  eam,  quae  ab 

Orphicis  traditur,  etiam  de  illis  rebus  disserens  taui 
copiose  eas  exornavit,  ut  vix  diiudicare  possimus,  quid 
vindicandum  sit  antiquiori  fabulae,  quid  recentiori. 
Nulla  igitur  ei  auctoritas  tribui  potest  neque  quid- 
quam  valet  haec  mentio  ad  hymni  narrationem  susten- 
tandam,  quae  eo  magis  suspecta  est,  quod  hae  deae  in 
initio  carminis  piane  silentio  praetermittuntur,  hoc  autem 
loco  filiabus  Oceani  adfiguntur,  metro  non  satis  integro 
et  nominibus  inusitatis  adhibitis. 

Idem  quoque  de  versu  440  valet.  Nam  quamquam 
contra  Mitscherlichium,  Hermannum,  Prellerum  versus 
438  et  439  tueor,  quod  mentio  Hecatae,  illis  suspecta, 
mihi  necessaria  esse  videtur,  cum  dea,  quae  prima 
omnium  deorum  et  dearum  Cereri  moestae  obviam 
facta  est,  non  absurde  matri  de  reditu  filiae  gratuletur, 
tamen  v.  440  nimiam  redolet  doctrinam,  quae  piane 
aliena  est  a  simplicitate  totius  carminis,  ita  ut  non 
dubitemus  hunc  versum  antiquo  auctori  non  vindicare; 
neque  Frankius  audiendus  est,  qui  eum  ideo  defendit, 
quod  eo  ostendatur,  quo  modo  Hecata,  cui  antiquissimis 
temporibus  nihil  commune  fuerat  cum  Cerere  et  Pro- 
serpina,  in  illarum  coniunctionem  venerit;  quae  sen- 
tentia  eo  quod  supra  de  hymni  Consilio  attuli  refutatur 
et  repellitur. 

Neque  minus  magna  dissensio  orta  est  de  versibus 
474 — 489,  ex  quibus  alii  alios  eliminant,  cum  de 
versu  477  eiciendo  omnes  consentiant.  Et  Prellerus 
quidem  vv.  474 — 482  seclusit,  quod  doxologia  in  his 
versibus  iisdem  fere  verbis  vv.  486  et  seq.  repetatur 
et  ea  aetate  addita  esse  videatur,  qua  sacrorum  religio 

iam  aboleverit  At  vide,  qualis  sententiarum  hiatus 
nàscatur  his  versibus  eiectis  !  Optime  autem  et  Prelleri 
et  Hermanni  opinionem,  qui  vv.  480 — 482  prò  spuriis 
habet,  Baumeisterus  refutat,  qui  duos  hos  locos  ita 
secernit,  ut  priore  (480 — 482)  beata  sors  praedicatur, 
quae  initiatis  in  Orco  post  mortem  maneat,  posteriore 
felicitas,  quam  omnes  e  cultu  magnarum  dearum  per- 
cipiunt,  describatur.  Quod  si  teneinus,  neutra  de- 
scriptio  supervacanea  est  neque  ut  alteram  removeamus 
adducimur. 

Difficilius  autem  est  quaerere  utrum  totius  carminis 
clausula  ab  hymni  auctore  ipso  an  a  rhapsodo  quodam 
adserta  sit,  cum  utraque  ratio  aptis  caussis  defendi 
possit.  Attamen  si  respieimus  ex  consueto  more  car- 
mini decantato  adseri  solitam  esse  clausulam,  ut  transitio 
fieret  ad  alium  cantum,  magis  in  hanc  posteriorem  sen- 
tentiam  adducimur,  praesertim  cum  forma  quae  est 
wóij  (v.  494)  et  epitheta  coacervata  (v.  492)  aetatem 
recentiorem  prodant. 

§  3. 
Quid  de  totius  carminis  compositioìie  statuendum  sit. 

Singulis  versibus  adcuratius  consideratis  restat  ut 
breviter  exponam,  quid  de  hymni  compositione  inde 
concludendum  sit.  Est  igitur  hymnus  in  Cererem  ho- 
mericus  Carmen  in  se  ipsum  conclusum  et  ab  uno 
auctore  eodemque  tempore  conditum,  quo  raptus  Pro- 
serpinae  ex  vulgari  opinione  Eleusiniorum  describitur. 
Ut  vero  omnia  carmina,  quae  ex  antiquissimis  tempo- 

ribus  ad  nostrani  memoriam  pervenerunt,  ita  etiam  hic 
hymnus  varie  mutatus  est  versibus  sive  additis  sive 
omissis.  Cum  enim  Carmen  non  ab  initio  literis  man- 
datimi, sed  ut  omnia  carmina  epica  per  ora  hominum 
propagatimi  sit,  fieri  non  potuit  quin  multa  additamenta 
irreperent,  aliis  ex  fabulis,  quibus  eaedem  res  re- 
tractabantur,  desumpta,  quae  a  prima  hymni  forma  et 
Consilio  piane  aliena  erant.  Hoc  modo  additi  sunt 
versus  22—37,  190—211,  424,  440,  477,  qui  ex  fa- 
bulis, quae  propius  ad  Orphicas  narrationes  accedunt, 
manaverunt;  haec  autem  additamenta  nihilo  secius  iam 
antiquissimis  temporibus  orta  esse  et  ex  dictione  elucet 
et  ex  locis  illis,  quos  supra  (pag.  6)  de  versibus 
202 — 211  et  de  versu  440  laudavi.  Idem  quoque  de 
versu  205  valet,  nisi  a  librario  additus  est,  qui  suam 
doctrinam  monstrare  volebat.  Praeter  haec  additamenta 
pristina  hymni  forma  varie  depravata  est  versibus  li- 
brariorum  culpa  omissis.  Manifestae  enim  lacunae  sta- 
tuendae  sunt  post  versus  58  et  403,  cum  post  versus  38 
et  268  nihil  desit.  Praeterea  post  v.  235  non  nulla 
verba  exciderunt,  quorum  sedem  non  possumus  indicare. 

His  quaestionibus  institutis  nos  non  iam  fugiet,  quo 
iure  novissimus  hymni  editor,  Fr.  Buecheler,  eum  in- 
scripserit  vpvoi  sìg  JrjfitjTQav  secundum  codicis  titulum, 
cui  indoles  carminis  et  aliorum  similitudo  hymnorum 
et  Athenaei  de  hymno  in  Apollinem  testimonium  patro- 
cinetur  (Praef.  p.  3). 

Sed  indoles  totius  carminis  huic  conamini  piane 
repugnat  neque  ullum  praesidium  ex  aliorum  similitu- 
dine  aut  ex  Athenaei  testimonio   deduci  potest.    Nam 

hymnus  in  Cererem  longe  distat  a  forma  hymni  in 
Mercurium,  qui  re  vera  ex  compluribus  carminibus 
conflatus  est.  Neque  ulla  ratio  interest  inter  hymnum 
in  Cererem  et  hymnos  in  Apollinem,  qui  duo  carmina 
sunt,  quorum  prius  finitur  versu  179.  Accedit  quod 
illud  Athenaei  Pausaniae  testimonio  prorsus  exaequa- 
tur,  qui  (IV,  30)  haec  fere  dicit:  snoi^axo  òè  (sci. 
"OfJbriQog)  èv  Vfjbvo)  tm  ig  rrjv  4/rj(ir]TQcc. 

Praeterea  si  Buechelerus  titulo,  quem  codex  M 
praebet,  nititur,  ut  sententiam  suam  sustentet,  caveat 
ne  debiliore  adminiculo  utatur.  Nam  in  hoc  libro  omnes 
hymni  hanc  inscriptionem  prae  se  ferunt:  rov  avxov 
'OfjbtJQov  ifivoL  sìg  —  vel  xov  avxov  vfivoi  sìg^  quae  in- 
scriptio  etiam  invenitur  in  hymno  in  Venerem,  quem 
omnes  homines  docti  unum  Carmen  iudicant;  in  ceteris 
autem  libris  manu  scriptis  nihil  aliud  exstat  quam: 
sìg  *AnòXk(x)va.  At  summi  est  momenti  quod  codex 
Laurentianus,  a  Schneidewinio  plurimi  aestimatus1),  et 
codex  Ambrosianus  in  primo  hymno  in  Apollinem 
praebent:  'OfjbiJQov  vfivog  sìg  ^Anólloùva;  codex  Ambr. 
post  vfjbvog  interpungit.  Videmus  igitur  hac  in  re  codici 
Moscoviensi  non  esse  tribuendam  summam  auctoritatem, 
praesertim  cum  is  liber,  qui  proxime  inter  omnes  ad 
archetypum  accedit,  piane  alia  ratione  utatur. 

Neque  silentio  praetereundum  est,  quod  codex  Ambr. 
post  vocem  vfivog  interpungit,  cum  inde  concludere 
possimus  in  archetypo  duas  fuisse  inscriptiones,  qua- 
rum  altera  hymnum  homericum  designavit,  altera  eum 


l)  cf.  Baumeisteri  ed.  maior.  p.  97. 


45 

deum,  cuius  in  honorem  Carmen  conditimi  erat.  Et  has 
quidem  duas  inscriptiones  hic  codex  et  Laurentianus 
servaverunt,  alii  autem  altera  et  ea  singulari  utuntur. 
Si  igitur  in  codice  Mosc.  alius  inscribendi  modus  in- 
venitur,  concludi  non  potest  hunc  modum  rectissimum 
et  vetustae  carminis  formae  adcommodatissimum  esse; 
sed  certe  is  ex  licentia  librarii  ortus  est. 


VITA. 


(jruilelmus  Gustavus  Gemfs  natus  sum  Glogoviae  anni 
h.  s.  XLVI  mensis  Augusti  die  XX,  patre  Guilelmo  merca- 
tore, matre  Amalia  e  gente  Roehriana,  quam  ante  hos  duo- 
decim  menses  morte  mihi  ereptam  esse  magnopere  doleo. 
Fidem  confiteor  evangelicam.  Ex  duodecimo  aetatis  anno 
artibus  liberalibus  instructus  patriae  urbis  in  gymnasio 
evangelicorum,  quod  Adolpho  Klixio  rectore  tum  valde 
florebat,  auctumno  h.  s.  anni  LXV  universitatem  adii  Be- 
rolinensem,  cuius  per  tria  semestria  civis  prodocentes 
audivi  Boeckhium,  Hauptium,  Kirchhoffium,  Muellenhoffium. 
Trendelenburgium. 

Inde  vere  anni  LXVII  Gottingam  me  contuli  ibique 
scholas  frequentavi  E.  Curti,  v.  Leutschi,  Guil.  Muelleri, 
Sauppi;  per  unum  semestre  exercitationibus  proseminarii 
philologici  et  societatis  theodiscae  interfui.  Vere  autem 
anni  LXVIII  Berolinum  reversus  per  tria  semestria  hos 
viros  disserentes  audivi:  Bonitzium,  Droysenium,  Haup- 
tium, Huebnerium,  Kiepertium,  Kirchhoffium,  Messnerium, 
Muellenhoffium,  Steinthalium,  Trendelenburgium;  per  idem 
tempus  socius  fui  exercitationum  philosophicarum  et  theo- 
discarum,  quas  Trendelenburgius  et  Muellenhoffius  institue- 

alt.  Quibua  omnibus  viris  optime  de  me  meritis  hodie 
semperque  gratias  ago,  inprimis  autem  Kirchhoffio,  qui 
etiam  ad  privatissimas  suas  scholas  liberaliter  me  admisit. 
Per  unum  deinde  annum  Berolini  commoratus  a  mense 
Octobri  anni  LXX  discipulos  scholae  Berolinensis,  quae 
vocatur  „Luisenstaedtische  Gewerbeschuletf ,  et  mense  Ia- 
niario  anni  LXXI  examinibus  prò  facultate  docendi  abso- 
lutis  a  mense  Aprili  discipulos  gymnasii  regii  Guilelmi 
erudivi;  auctumno  eiusdem  anni  in  locum  praeceptoris 
ordinarii  promotus  sum. 

